Γιαν Τίλενς

Ο Γιαν Τίλενς (φλαμανδικά: Jan Tilens ή Hans Tilens,Παραλλαγές του ονόματος: Jan Thielens, H. Thilen, Jan Tielens, Johannes Tilens βαπτ. 6 Απριλίου 1589 - ταφή 25 Ιουλίου 1630) ήταν Φλαμανδός ζωγράφος, γνωστός κατά κύριο λόγο για τα τοπία του με μορφές που απεικονίζουν μυθολογικές σκηνές.Jan Tilens  στο Ολλανδικό Ίδρυμα Ιστορίας της Τέχνης 

Βιογραφία
Ο Γιαν Τίλενς γεννήθηκε στην Αμβέρσα, γιος αρτοποιού. Η οικογένεια Τίλενς είχε την ευθύνη λειτουργίας του αρτοποιίου στο κάστρο της Αμβέρσας. Δεν είναι σαφές με ποιον εκπαιδεύτηκε, αλλά το 1610 ο καλλιτέχνης δήλωσε ότι είχε ήδη ολοκληρώσει τις καλλιτεχνικές του σπουδές. Το 1612 έγινε δεκτός ως "Δάσκαλος" στη Συντεχνία του Αγίου Λουκά της Αμβέρσας. Η εγγραφή της καταγραφής του στη Συντεχνία αναφέρει ότι τότε διέμενε ακόμη στο κάστρο της Αμβέρσας.F. J. Van den Branden, 'Geschiedenis der Antwerpsche schilderschool', 2 vols (Antwerp, 1883), pp. 657–658 
Στις 25 Οκτωβρίου 1614 νυμφεύτηκε την Μαρχαρέτα Χέλεϊνς (Margaretha Geleyns). Το ζευγάρι απέκτησε πέντε παιδιά και ζούσε κοντά στο κέντρο της πόλης
. Ο Γιαν Τίλενς σταδιοδρόμησε εξ ολοκλήρου στην γενέτειρα πόλη του.Jan Tilens, A rocky landscape with travellers  at Dorotheum Έχαιρε της εκτίμησης των συναδέλφων του καλλιτεχνών. Ο Άντονι βαν Ντάικ επαίνεσε το έργο του και έφτιαξε την προσωπογραφία του. Η ανεψιά του, Γιοχάννα Τίλενς, νυμφεύτηκε τον ζωγράφο Γιόος φαν Κρέσμπεϊκ.Joos van Craesbeeck  στο Ολλανδικό Ίδρυμα Ιστορίας της Τέχνης 

Το 1629 ασθένησε και έκανε τη διαθήκη του. Απεβίωσε το επόμενο έτος και τάφηκε στις 25 Ιουλίου 1630 στην Αμβέρσα.

Έργο
Ο Γιαν Τίλενς είχε εξειδικευτεί ως τοπιογράφος Τα έργα του είναι, ως επί το πλείστον, βραχώδη τοπία με μορφές που απεικονίζουν μυθολογικές σκηνές ή σύγχρονους ταξιδιώτες. Αν και ποτέ δεν επισκέφθηκε την Ιταλία, ζωγράφισε μερικά ιταλικού ύφους τοπία, με αρχαία μνημεία, στο στυλ του Φλαμανδού ζωγράφου Πάουλ Μπριλ, ο οποίος είχε δραστηριοποιηθεί στη Ρώμη.Louisa Wood Ruby, ' Paul Bril', Brepols, 1999, p. 49

Ο καλλιτέχνης συνεργάστηκε με κορυφαίους ζωγράφους της Αμβέρσας, όπως οι Φρανς Φράνκεν ο νεότερος (παράδειγμα συνεργασίας τους βρίσκεται στην Κρατική Πινακοθήκη του Ασάφενμπουργκ, τον Χέντρικ φαν Μπάλεν και τον Χανς ΙΙΙ Γιόρντενς, ο οποίος ζωγράφιζε το "σταφάζ" (πληθύσμωση με μορφές) των τοπίων του.

Παραπομπές

Εξωτερικοί σύνδεσμοι

Κατηγορία:Φλαμανδοί ζωγράφοι